Penthetria

se Systematisk inndeling
 
Penthetria er en slekt av myggene (Nematocera), som sammen med  fluene, utgjør tovingene (Diptera).

Utseende 
Nokså store, mørke mygg med korte antenner. Som vanlig for hårmygg er det stor forskjell på kjønnene. Hunnene er større og kraftigere med bredere vinger, hodet er lite med små fasettøyne. Hannene er mindre og spinklere, fasettøynene dekker hele hodet. Disse artene er vanligvis lite påfallende hårete, og svarte på farge bortsett fra at thorax ofte er mer eller mindre rød på ryggsiden. Antennene er sylindriske og består gjerne av 10-12 ledd. Vingene er vanligvis ganske store og lange, med markerte årer, oftest mørke på farge. Vingeåren R2+3 er lang og løper parallelt med R4+5 til den ender nær vingespissen. Tverr-åren r-m er loddrett. Beina er lange og vanligvis slanke, bakfotleddene kan være fortykkede. Bakkroppen er ganske langt, og tynn hos hannene. Larvene er gjerne gråsvarte, med tallrike, fingeraktige utvekster. Den store spirakelen på bakerste kroppsledd er ikke oppdelt.

Levevis 
Larvene lever selskapelig i jorda, som vanlig for hårmygg. Disse artene forekommer i skog eller på høytliggende fjell-enger.

Utbredelse 
Slekten finnes bare i tempererte områder, og i fjellområder i tropene. Den forekommer i Europa, Asia, og både Sør- og Nord-Amerika.

Fossiler 
I tillegg til de nålevende artene er det beskrevet ca. 50 arter fra fossiler.

Systematisk inndeling 
Slekten ble gjerne tidligere regnet til Pleciinae sammen med slekten Plecia. Denne grupperingen ble imidlertid bare definert ut fra primitive (plesiomorfe) karaktertrekk, i motsetning til den "avanserte" gruppen Bibioninae. Nyere fylogenetiske undersøkelser tyder på at det ikke er noe nært slektskap mellom Penthetria og Plecia.

 Orden tovinger (Diptera)
 Gruppe mygg (Nematocera) 
 Familien hårmygg (Bibionidae)
 Underfamilien Penthetriinae
 Slekten Penthetria Meigen, 1803
 Palearktiske arter
 Penthetria aberrans Yang & Luo, 1989  - Kina
 Penthetria clavata Yang & Luo, 1989 - Kina
 Penthetria erythrosticta Yang & Luo, 1989 - Kina
 Penthetria funebris Meigen, 1804 - vidt utbredt i Europa, men foreløpig ikke funnet i Norge
 Penthetria gansuensis Yang & Luo, 1989 - Kina
 Penthetria japonica Wiedemann, 1830 - Kina, Japan, også kjent fra India og Taiwan
 Penthetria medialis Zhu & Ding, 2010 - Kina
 Penthetria motschulskii (Gimmerthal, 1845) - Kina, Mongolia, Russland
 Penthetria ritsumeikana Sasakawa, 1967 - Japan
 Penthetria rufidorsalis Luo & Yang, 1988  - Kina
 Penthetria shaanxiensis Yang & Luo, 1989 - Kina
 Penthetria velutina Loew, 1838 - Japan
 Penthetria yunnanica Luo & Yang, 1988 - Kina
 Penthetria zhongdianensis Zhu & Ding, 2010 - Kina
 Nord-Amerika:
 Penthetria arizonensis Fitzgerald, 2021 - også i Mellom-Amerika
 Penthetria heteroptera (Say, 1823) 
 Penthetria yakima Fitzgerald, 2021
 Sørøst-Asia:
 Penthetria brunettii Hardy, 1948 - India, Nepal
 Penthetria carbonaria Brunetti, 1912 - India
 Penthetria formosana Hardy, 1953 - Taiwan
 Penthetria gracillima Edwards, 1928 - Malaysia
 Penthetria indica (Brunetti, 1912) - India, Nepal
 Penthetria melanaspis Wiedemann, 1828 - India, Indonesia
 Penthetria obscura (Brunetti, 1912) - India
 Penthetria simplicipes (Brunetti, 1925) - India
 Penthetria takeuchii Okada, 1938 - Taiwan
 Neotropiske arter:
 Penthetria appendicula Hardy, 1945 - Costa Rica
 Penthetria distincta Hardy, 1945 - Mexico, Guatemala
 Penthetria dolichopeza Fitzgerald, 2021 - Mexico, Costa Rica
 Penthetria heros Say, 1829 - Mexico
 Penthetria mexicana (Hardy, 1937) - Mexico
 Penthetria nigerrima (Bellardi, 1859) - Mexico, Colombia, Ecuador
 Penthetria neonigrita Fitzgerald, 2021 - Venezuela, Colombia, Ecuador, Peru, Brasil
 Fossile arter:
 †Penthetria abacula Lewis, 1971 
 †Penthetria aestimata Statz, 1943 
 †Penthetria alderensis Lewis, 1971
 †Penthetria amoena (Heer, 1849) 
 †Penthetria anthracina (Heer, 1849)
 †Penthetria beskonakensis Skartveit & Nel, 2012 
 †Penthetria blanchardi (Oustalet, 1870) 
 †Penthetria bohemica (Novak, 1877) 
 †Penthetria brevicollis (Heer, 1849)
 †Penthetria cimicoides (Heer, 1849)
 †Penthetria claripennis (Théobald, 1937) 
 †Penthetria creedensis (James, 1938) 
 †Penthetria edwardsi (Oustalet, 1870)
 †Penthetria fryi Rice, 1959 
 †Penthetria fuchsi Handlirsch, 1907 
 †Penthetria gigantea (Théobald, 1937)
 †Penthetria globularis (Oustalet, 1870)
 †Penthetria gracilis (Unger, 1842) 
 †Penthetria graciliventris (Théobald, 1937)
 †Penthetria hattorfensis (Bode, 1953) 
 †Penthetria incerta (Oustalet, 1870)
 †Penthetria integroneura Skartveit, 2009 
 †Penthetria intermedia (Scudder, 1892) 
 †Penthetria longa (Heer, 1849)
 †Penthetria longifurca Melander, 1949 
 †Penthetria longiventris (Théobald, 1937)
 †Penthetria luberonica Skartveit & Nel, 2017 
 †Penthetria montanaregis Skartveit, 2009
 †Penthetria murchisonii (Unger, 1842)
 †Penthetria nigra Statz, 1943
 †Penthetria nigrescens (Oustalet, 1870)
 †Penthetria oustaleti (Brongniart, 1876) 
 †Penthetria parschlugiana (Heer, 1849)
 †Penthetria rubiensis Lewis, 1971
 †Penthetria subterranea (Théobald, 1937)
 †Penthetria togoensis Fujiyama & Iwao, 1974 
 †Penthetria tropica Statz, 1943
 †Penthetria whipsawensis Rice, 1959

Referanser

Eksterne lenker 
 
 Tree of Life - Bibionomorpha, (Diptera) (engelskspråklig)

Hårmygg
Tovinger formelt beskrevet i 1803
Dyr formelt beskrevet av Johann Wilhelm Meigen